Author: Galisinova
Company: MV SR

Návrh na jednostranné zrušenie vízových poplatkov 
za udelenie víz pre štátnych občanov Srbska a Čiernej Hory 

Navrhuje sa, aby:

1. všetci štátni občania Srbska a Čiernej Hory boli pri podávaní žiadosti o udelenie krátkodobých víz (typ C) v období od 1. júla 2005 do 30. júna 2006 podľa ustanovenia bodu 3 Položky 240 časti XVIII. Konzulárne poplatky zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov oslobodení od poplatku za udelenie víza na základe jednostranného rozhodnutia;

2. štátni občania Srbska a Čiernej Hory, ktorí majú trvalý pobyt na území Srbska a Čiernej Hory a preukážu príbuzenský vzťah (rodičia, prarodičia, deti, súrodenci, vnuci, manžel, manželka, zať, nevesta, švagor, švagriná, svokor, svokra) s osobami, ktoré majú trvalý pobyt na území Slovenskej republiky, boli pri podávaní žiadosti o udelenie dlhodobých víz (typ D) v období od 1. júla 2005 do 30. júna 2006 podľa ustanovenia bodu 3 Položky 240 časti XVIII. Konzulárne poplatky zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov oslobodení od poplatku za udelenie víza na základe jednostranného rozhodnutia.